धनु राशिका जातकहरूका लागि मध्य साढेसातीको प्रकोप त छँदैथियो, त्यसमाथि तपाईंको शिरमा बाह्रौं भावको मालिक मङ्गल ग्रहले समेत प्रवेश गरेको अवस्था देखा परेको छ । त्यसैले यस अवधिमा आर्थिक पक्ष कमजोर बन्ने सङ्केत छ । शरीरमा किसिमकिसिमका समस्या देखा पर्ने छन् । चोटपटक र दुर्घटनाको योग छ, खासगरी कम्मर, खुट्टा र हड्डीमा समस्या देखा पर्न सक्छन् । बाध्यताका खर्चमा बृद्धि हुनेछ । यस लग्नमा यस अवधिमा जन्मिएका बच्चाहरूले भविष्यमा दाम्पत्य सुखमा कमी पाउने छन्, तिनको जन्मपछि घरमा पैतृक सम्पत्तिको बेचबिखन वा नोक्सानीको सम्भावना हुन्छ ।
